Ար­հես­տա­գի­տու­թիւնը 21-րդ դա­րու ամէ­նէն շատ տա­րած­ուած եւ ընդգր­կուն գա­ղա­փարն է, որ ինք­նին խարսխ­ուած է գի­տա­կան նուա­ճում­նե­րուն վրայ: Մե­թոտ մըն է գի­տու­թիւնը, զէնք մը, որուն մի­ջո­ցով իմաս­տուն մարդ արա­րա­ծը կրնայ տո­կալ բնու­թեան ահեղ ու­ժե­րու հար­ուած­նե­րուն: Գի­տու­թիւնը առար­կա­յա­կան հաս­կա­ցու­թիւն է: Ինչ­պէս հո­ղը, ջու­րը, լեռ­ներն ու դաշ­տե­րը: Սա­կայն են­թա­կա­յա­կան է այն զգա­ցու­մը, որ մեզ կը մղէ սի­րե­լու նոյն այդ հո­ղը, լեռ­ներն ու դաշ­տե­րը ու կառ­չե­լու անոնց: Այս սէրն ու կառ­չա­ծու­թիւնն է, որ տու­եալ հո­ղը կը վե­րա­ծէ Հայ­րե­նի­քի: